CELEX: 32004R1921
Language: mt
Date: 2004-10-25 00:00:00
Title: 1921/2004/KE: Regolament tal-Kunsill (KE) Nru 1921/2004 tal- 25 ta’ ottubru 2004 li jemenda r-Regolament (KE) Nru 499/96 li jintroduċi u jipprovdi għall-amministrazzjoni ta' kwoti ta' tariffi tal-Komunità għal ċerti prodotti tas-sajd u żwiemel ħajjin li joriġinaw fl-Islanda

31.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               48
            
         REGOLAMENT TAL-KUNSILL (KE) Nru 1921/2004
   tal-25 ta’ ottubru 2004
   li jemenda r-Regolament (KE) Nru 499/96 li jintroduċi u jipprovdi għall-amministrazzjoni ta' kwoti ta' tariffi tal-Komunità għal ċerti prodotti tas-sajd u żwiemel ħajjin li joriġinaw fl-Islanda
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu,
   Wara li kkunsidra l-proposta tal-Kummissjoni,
   Billi:
   
               (1)
            
            
               Skond ir-Regolament tal-Kunsill (KE) Nru 499/96 tad-19 ta' Marzu 1996 li jintroduċi u li jipprovdi għall-amministrazzjoni ta' kwoti ta' tariffi tal-Komunità għal ċerti prodotti tas-sajd u żwiemel ħajjin li joriġinaw fl-Islanda (1), ġew introdotti kwoti tariffarji Komunitarji għal dawn il-prodotti tas-sajd u għaż-żwiemel ħajjin.
            
         
               (2)
            
            
               Il-parteċipazzjoni tar-Repubblika Ċeka, l-Estonja, Ċipru, il-Latvja, l-Litwanja, l-Ungerija, Malta, il-Polonja, is-Slovakkja u s-Slovenja (minn hawn 'il quddiem “l-Istati għall-Adeżjoni”) fiż-Żona Ekonomika Ewropea permezz tal-Ftehim għat-Tkabbir taż-ŻEE, iffirmat bejn il-Komunità u l-Istati Membri tagħha, l-Islanda, il-Liechtenstein, u n-Norveġja u l-Istati għall-Adeżjoni nhar l-14 ta' Ottubru 2003.
            
         
               (3)
            
            
               Sa meta jitlestew il-proċeduri neċessarji għall-adozzjonii tal-Ftehim għat-Tkabbir taż-ŻEE, sar Ftehim f'forma ta' Skambju ta' Ittri, li jipprovdi għall-applikazzjoni provviżorja tal-Ftehim għat-Tkabbir taż-ŻEE. Dan il-Ftehim ġie approvat bid-Deċiżjoni 2004/368/KE (2).
            
         
               (4)
            
            
               Il-Ftehim għat-Tkabbir taż-ŻEE jipprovdi għal Protokoll Addizzjonali għall-Ftehim ta' l-1972 għall-Kummerċ Liberu bejn il-KE u l-Islanda, li jipprovdi għal kwota tariffarja Komunitarja ġdida għal prodott tas-sajd. Din il-kwota tariffarja għandha tiġi introdotta.
            
         
               (5)
            
            
               Id-dazju konvenzjonali tat-Tariffa Doganali Komuni għal dak il-prodott tas-sajd fil-perjodu ta' bejn il-15 ta' Frar u l-15 ta' Ġunju ta' kull sena huwa “xejn” u l-użu tal-kwota tariffarja hawn fuq imsemmija m'huwiex neċessarju matul dak il-perjodu.
            
         
               (6)
            
            
               Ir-Regolament (KE) Nru 499/96 għandu jiġi emendat skond il-każ.
            
         
               (7)
            
            
               Ladarba l-Ftehim dwar it-Tkabbir taż-ŻEE sar effettiv mill-1 ta' Mejju 2004, dan ir-Regolament għandu jkun applikabbli mill-istess data u għandu jidħol fis-seħħ mingħajr dewmien,
            
         ADOTTA DAN IR-REGOLAMENT:
   Artikolu 1
   Ir-Regolament (KE) Nru 499/96 huwa emendat kif ġej:
   
               1)
            
            
               fl-Artikolu 1 għandu jiżdied il-paragrafu 4 li ġej:
               “4.   Il-benefiċċju tal-kwota ta' tariffa bin-numru ta' ordni 09.0792 m'għandux jingħata għal oġġetti ddikjarati għar-rilaxx għaċ-ċirkolazzjoni libera matul il-perjodu 15 ta' Frar sal-15 ta' Ġunju.”;
            
         
               2)
            
            
               l-Anness għandu jiġi emendat skond l-Anness ma' dan ir-Regolament.
            
         Artikolu 2
   Għall-2004, il-volum annwali tal-kwota tariffarja bin-numru ta' ordni 09.0792 għandu jitnaqqas proporzjonatament għall-parti tal-perjodu tal-kwota, f'ġimgħat sħaħ, li għadda qabel id-data mogħtija fit-tieni paragrafu ta' l-Artikolu 3.
   Artikolu 3
   Dan ir-Regolament għandu jidħol fis-seħħ fil-jum tal-publikazzjoni tiegħu f’Il-Ġurnal Uffiċjali ta' l-Unjoni Ewropea.
   Għandu japplika mill-1 ta' Mejju 2004.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi-Lussemburgu, 25 ta’ Ottubru 2004.
      
         
            Għall-Kunsilll
         
         
            Il-President
         
         R. VERDONK
      
   
   
      (1)  ĠU L 75, 23.3.1996, p. 8.
   
      (2)  ĠU L 130, 29.4.2004, p. 1.
   
      ANNESS
      Fl-Anness tar-Regolament (KE) Nru 499/96 jiddaħħal l-element li ġej:
      
         
                     “09.0792
                  
                  
                     ex 0303 50 00 
                  
                  
                     0303500020 
                  
                  
                     Aringi ta' l-ispeċi Clupea harengus jew Clupea pallasii, friżati, mingħajr fwied u roes, għall-manifattura industrijali (1)
                         (1)
                     
                  
                  
                     950 
                  
                  
                     0 
                  
               
      
         (1)  Id-dħul taħt din is-subintestatura huwa suġġett għall-kondizzjonijiet stabbiliti fid-dispożizzjonijiet relevanti tal-Komunità (ara l-Artikoli 291 sa 300 tar-Regolament tal-Kunsill (KEE) Nru 2454/93 (ĠU L 253, 11.10.1993, p. 1)).
      
         (1)  Il-benefiċċju tal-kwota ta' tariffa m'għandux jingħata għal oġġetti ddikjarati għar-rilaxx għaċ-ċirkolazzjoni libera fil-perjodu mill-15 ta' Frar sal-15 ta' Ġunju.”;